-हम दिल्ली 2006 मे एलहुं।
 -नहि, बीसीए केलाक बाद नौकरी तकबा लेल आयल रही। काफी दिन तक एहि मे सफलता नहि भेटत। काफी कष्टगर रहल ओ दिन।
 -शायद योग्यता कम रहला स लोक नोकरी नहि द रहल छल।
 -सलोरा इंटरनेशनल लिमिटेड मे सबस पहिने सेल्स एज्यूक्यूटिब क काज भेटल। वेतन बहुत कम छल मुदा हमरा लग दोसर विकल्प नहि छल। हम ओहि ठाम लगभग साल भरि काज केलहुं। एकरबाद दोगुना वेतन पर आइटीपी इंफोटक प्रलि ज्वाइंन केलहुं। छह माह ओहि ठाम रहलाक बाद अमेरिका क एकटा कंपनी सागा इंडिया प्रलि मे उत्तर भारत क प्रभाग क अधिकारी क तौर पर ज्वांइन केलहुं। मुदा मंदीक दौर मे इ कंपनी क हालत खराब भेल आ हमर नौकरी नहि रहल।
 - नहि, इ नौकरी छुटलाक बाद हम किछु दिन गाम चल गेलहुं आ ओहि ठाम स आबि एक बेर फेर नौकरी लेल प्रयास शुरू केलहुं। मुदा एहि बेर बेसी दिक्कत नहि भेल आ भीमराजका इंप्रेक्स लिमिटेड मे हमरा नौकरी भेट गेल। एहि ठाम हम बहुत किछु सीखलहुं।
 - उद्यमी बनबाक सपना त बच्चे स छल। जे नौकरी केलहुं ओहि मे सबटा काज अपने स करबाक प्रयास रहैत छल जे इ बुझबा मे आबि जाए जे इ काज कोना होइत अछि। सब नौकरी क दौरान उद्यमी बनबाक संभावना तकैत छलहुं। नौकरीक दौरान सेहो दोस्त मित्र सब मजाक उडबैत छल जे अहां जाहि ठाम नौकरी करैत छी ओकरे सन कंपनी खोलबाक योजना पर काज शुरू करि दैत छी।
 - दरअसल दिमाग मे त बहुत किछु चलैत रहैत छल, ओहि दौरान एक दिन हमर मोबाइल फोनक चार्जर खराब भ गेल आ लग क एकटा दुकान मे गेलहुं। दुकानवाला 80 टका मे एकटा चार्जर देलक। हमरा बड अजीब लागल। हमरा संग हमर मित्र जे इलेक्टिक इंजिनियर छथि सेहो छलाह, दूनू गोटे तत्काल एहि योजना पर काज शुरू करि देलहुं। जल्द सबटा खाका तैयार भ गेल। सवाल पूंजी क छल, हाथ मे कोनो एहन रकम नहि छल जाहि स इ काज शुरू कैल जा सकए। मुदा एहि ठाम हमरा अजित मार्केंटिग आ सेल्स क अनुभव काज देलक। जेकर बाद 2010 मे हम अपन कंपनीक शुरुआत केलहुं।
 - कंपनीक शुरुआत मे हम नौकरी नहि छोडने रही, मुदा जल्द इ बुझबा मे आबि गेल जे आब दूनू संग संग नहि चलि सकैत अछि आ हम अंततः नवंबर 2010 मे नौकरी स अलग भ गेलहुं।
 - देखू इ कहब त मुश्किल अछि जे पूंजीक व्यवस्था कोना भेल मुदा इ जरूर कहब जे उद्यमी बनबा लेल हमरा जेब स एक टाका नहि लागल।
 -शुरुआत त एसएन इंडस्टी स भेल जे केवल मोबाइल चार्जर बनबैत छल, लाइफ लोंग, मोबल आ रिबॉक ब्रांड स। मुदा हम सब आइ सागर वाइर आ केबुल सेहो शुरू केलहुं अछि जे चार्जर क केबुल सेहो बना रहल अछि। बहुत कम दिन मे हम सब मोबाइल चार्जरक हर सामान अपना कंपनी मे बनेबाक काज शुरू करि चुकल छी। एसएन इंडस्टी आब मोबाइल बेटरी आयात करि रहल अछि, ताहि लेल सागर ग्रुप आफ कंपनी क एकटा आन ब्रांच कैम टेक इंडिया केमिकल क्षेत्र मे सेहो सक्रिय भ चुकल अछि आ एकर कईटा ब्रांड (Silicone Spray, Grease, Injection molding maintainance aerosol Products).... बाजार मे उपलब्ध अछि।
 -सागर ग्रप कए आइ सालाना छह करोड क टर्नओवर अछि।
 - आधिकारिक रूप स त कियो नहि, मुदा हमर छोट भाई रंजन मिश्र सेहो हमर संग काज कए रहल छथि, ओ प्रोडक्शन आ सप्लाई मे हमर मदद करैत छथि।
 - कहल जाए त इच्छा केकरा नहि होइत अछि। हमरा सेहो इच्छा अछि। अगर सुविधा आ बाजार बिहार मे भेट जाए त हम जरूर बिहार मे अपन कंपनीक एकटा उत्पादन यूनिट खोलब। एहि दिस हमर नजरि अछि आ हम बिहार सरकारक प्रस्तावित ओद्यौगिक नीति कए बाट ताकि रहल छी। ओकरा देखलाक बाद एहि दिस ठोस निर्णय लेब। ओना एखन हमर कंपनीक चारिटा शहर मे डीलर अछि। पटना, दरभंगा, सीतामढी आ मुजफफरपुर मे हमर डीलर अछि। डीलरक चयन मे हम बेरोजगार युवक कए प्राथमिकता दैत छी। पूंजीक अभाव वाला नवयुवक सब कए रोजगार क अवसर उपलब्ध करेबा लेल हम एतबा धरि छूट दैत छी जे ओ सामान बेचलाक बाद टका जमा करथि। हम आगू सेहो बिहार मे अपन इ नीति कए जारी राखब।
 - हम सब अपन सामाजिक दायित्व कए सेहो नहि बिसरलहुं अछि। हाल मे पटना मे एकटा स्वंय सेवी संस्था PEOPLE FOR HUMANITY क निबंधन केलहुं अछि जे विभिन्न प्रकारक सामाजिक काज कए रहल अछि। 